Tomeljosas

Tomeljosas () – miestas vidurio Ispanijoje, Kastilijoje ir La Mančoje, Siudad Realio provincijoje, La Mančos lygumoje, 80 km į šiaurės rytus nuo Siudad Realio. Plentai į Siudad Realį, Valensiją, Toledą, Albasetę. Svarbus melionų ir vynuogių auginimo centras. Gaminamas saldus vynas mistela. Taip pat cemento, odos pramonė.

Yra Antonijaus Lopeso Toreso, urvų (vynui laikyti), vežimų muziejai, XVII a. užvažiuojamieji namai.

 Istorija 
Gyvenvietė rašytiniuose šaltiniuose minima nuo 1494 m. Jos pavadinimas kildinamas nuo  („kmynas“).

 Šaltiniai 

Kategorija:Kastilijos ir La Mančos miestai